FI
3.5.2023
4.2.2
Euroopan unionin virallinen lehti
C 156/37
Ominaisuudet
Juuston kuori on kuiva ja rakeinen, ja sen väri vaihtelee kellertävän ruskeasta ruskeaan.
Juuston rakenne vaihtelee kiinteästä pehmeään.
Juustoaines on norsunluunväristä.
Kun juustoa leikataan, esiin tulevat tasaisesti jakautuneet mutta harvassa olevat, noin herneenkokoiset matta- tai kiiltäväpintaiset pyöreät reiät.
Yleensä reiät ovat pyöreitä ja herneenkokoisia.
Juuston maku on kevyt ja ajan myötä hieman pistävä.
Kuvatut ominaisuudet voivat olla selvemmin tai heikommin havaittavissa juuston kypsyysasteen mukaan, mutta tämä ei vaikuta Vorarlberger Alpkäse -juuston kokonaislaatuun eikä muuta sitä.
Vorarlberger Alpkäse -juusto voidaan saattaa markkinoille erikokoisina paloina.”
Perustelut Sanat ”rasvapitoisuus kuivapainosta on yli 45 prosenttia” on poistettu lisäämättä mitään, koska ne ovat tarpeettomia voimassa olevien lakisääteisten vaatimusten vuoksi.
Sanamuoto, joka on osittain peräisin eritelmästä ja osittain lisättyä, on täsmällisempi tuotteen kuvauksen selventämiseksi ja sen kattavuuden parantamiseksi, jotta valvontaelimellä on käytössään täsmällisemmät ja luotettavammat tuoteparametrit, joilla varmistetaan tuotteen laatu.
Lisäksi vähimmäiskypsytysaika on määritelty aiempaa tarkemmin ja siten myös selvemmin.
Markkina- ja myyntitilanne, jossa pidempään kypsytettyjen juustojen suosio on kasvamassa, edellyttää suurempaa toleranssia juustomuotin korkeuden ja juustotahkon painon osalta.
Enimmäispaino on siksi nostettu 40 kg:aan.
Muutos ei heikennä Vorarlberger Alpkäse -juuston laatua eikä vaikuta siihen.
2.
Alkuperätodisteet
Alkuperäisen tuote-eritelmän 5 d kohdassa (Alkuperätodisteet) olevat tuotteen historiaa koskevat aiemmat huomiot, jotka oli esitettävä kyseisessä kohdassa nimityksen tunnustamishetkellä, on nyt siirretty 4.6 kohtaan (Yhteys maantieteelliseen alueeseen).
Muutetun eritelmän 4.4 kohtaan (Alkuperätodisteet) on niiden sijaan sisällytetty jäljitettävyyden varmistamista koskevia alakohtaisia säännöksiä seuraavasti: ”Hakijajärjestö ylläpitää tuottajarekisteriä, johon merkitään jokainen alppikarjamaja (Sennalpe), jossa tuotetaan Vorarlberger Alpkäse -juustoa maantieteellisellä alueella, sekä alppilaitumen nimi ja yhteystiedot.
Tullakseen merkityksi rekisteriin alppikarjamajan on tehtävä hakijajärjestölle erillinen hakemus.
Maidon kuljettaminen hyväksytystä alppijuustomeijeristä toiseen on sallittua rajatulla alueella.
Kuljetetun maidon määrä on dokumentoitava lähetysluettelon avulla jäljitettävyyden varmistamiseksi.
Jotta Vorarlberger Alpkäse -juusto voidaan jäljittää toimitusketjujen kaikissa osissa, hakijajärjestö myöntää pyynnöstä kaseiinimerkin.
Se sisältää sarjanumeron.
Käytettävässä kaseiinimerkissä on seuraavat tekstit: ”G.U.-VBG ALPKAESE XXXXXX”.
Alppikarjamajan on kiinnitettävä jokaiseen tuotettuun juustotahkoon ennen juuston puristamista kaseiinimerkki, joka sisältää sarjanumeron, ja kirjattava se päivittäiseen tuotantoraporttiin.
Päivittäiseen tuotantoraporttiin kirjataan myös tuotantopäivä, jalostetun maidon määrä, kuumennuslämpötila ja kyseisenä päivänä tuotettujen juustojen lukumäärä.
Kypsytysajan noudattaminen voidaan jäljittää eräkohtaisen tuotantokirjanpidon avulla.
Juusto voidaan myös kypsyttää ja varastoida alueellisissa kypsytyskellareissa rajatulla alueella alempana sijaitsevilla alueilla.
Vorarlberger Alpkäse -juuston myynnin yhteydessä alppikarjamajan on pidettävä kirjanpitoa, jonka avulla tuote voidaan jäljittää (esimerkiksi lähetysluettelot/erät).”